CELEX: 62019TA0017
Language: fi
Date: 2021-02-03 00:00:00
Title: Asia T-17/19: Unionin yleisen tuomioistuimen tuomio 3.2.2021 – Moi v. parlamentti (Toimielimiä koskeva oikeus – Parlamentti – Työpaikkakiusaaminen – Parlamentin puheenjohtajan päätökset, joissa katsotaan, että on tapahtunut työpaikkahäirintää, joka on kohdistunut kahteen valtuutettuun avustajaan, ja määrätään parlamentin jäsenelle seuraamukseksi päivärahan pidättäminen 12 päivän ajalta – Parlamentin työjärjestyksen 11 ja 166 artikla – Oikaisuvaatimus – Parlamentin puhemiehistön päätös, jolla seuraamus vahvistetaan – Parlamentin työjärjestyksen 167 artikla – Kumoamiskanne – Kanteen nostamisen määräaika – Tutkittavaksi ottaminen – Puolustautumisoikeudet – Sopimussuhteen ulkopuolinen vastuu)

16.8.2021   
            
            
               FI
            
            
               Euroopan unionin virallinen lehti
            
            
               C 329/18
            
         
      Unionin yleisen tuomioistuimen tuomio 3.2.2021 – Moi v. parlamentti
      (Asia T-17/19) (1)
      
      (Toimielimiä koskeva oikeus - Parlamentti - Työpaikkakiusaaminen - Parlamentin puheenjohtajan päätökset, joissa katsotaan, että on tapahtunut työpaikkahäirintää, joka on kohdistunut kahteen valtuutettuun avustajaan, ja määrätään parlamentin jäsenelle seuraamukseksi päivärahan pidättäminen 12 päivän ajalta - Parlamentin työjärjestyksen 11 ja 166 artikla - Oikaisuvaatimus - Parlamentin puhemiehistön päätös, jolla seuraamus vahvistetaan - Parlamentin työjärjestyksen 167 artikla - Kumoamiskanne - Kanteen nostamisen määräaika - Tutkittavaksi ottaminen - Puolustautumisoikeudet - Sopimussuhteen ulkopuolinen vastuu)
      (2021/C 329/21)
      Oikeudenkäyntikieli: italia
      
         Asianosaiset
      
      
         Kantaja: Giulia Moi (Italia) (edustajat: asianajajat M. Pisano ja P. Setzu)
      
         Vastaaja: Euroopan parlamentti (asiamiehet: T. Lazian, S. Seyr ja M. Windisch)
      
         Oikeudenkäynnin kohde
      
      Yhtäältä ensisijaisesti SEUT 263 artiklaan perustuva vaatimus sellaisten eri toimien kumoamiseksi, jotka on tehty kantajaa vastaan aloitetussa menettelyssä, joka koskee työpaikkahäirinnän toteamista ja seuraamuksen määräämistä siitä, ja toissijaisesti vaatimus sen toteamiseksi, että hänelle määrätty seuraamus on kohtuuton ja/tai suhteeton ja siitä, että se korvataan parlamentin työjärjestyksen 166 artiklan a alakohdassa määrätyllä seuraamuksella, ja toisaalta SEUT 268 artiklaan perustuvasta vaatimus parlamentin velvoittamiseksi suorittamaan hänelle vahingonkorvaus ja puhemiehen velvoittamiseksi saattamaan tämän tiedon julkiseksi parlamentin täysistunnossa
      
         Tuomiolauselma
      
      
                  1)
               
               
                  Euroopan parlamentin puhemiehen 2.10.2018 tekemä päätös, jossa Giulia Moin käytöksen hänen kahta valtuutettua avustajaansa kohtaan on katsottu olevan työpaikkakiusaamista, parlamentin puhemiehen 2.10.2018 tekemä päätös, jossa Moille määrättiin hänen kahteen avustajaansa kohdistamasta työpaikkakiusaamisena pidettävästä käytöksestä seuraamukseksi päivärahan pidättäminen 12 päivältä, ja parlamentin puhemiehistön 12.11.2018 tekemä päätös, joka koskee Moin 16.10.2018 parlamentin työjärjestyksen 167 artiklan nojalla tekemää valitusta, kumotaan.
               
            
                  2)
               
               
                  Kanne hylätään muilta osin.
               
            
                  3)
               
               
                  Parlamentti velvoitetaan korvaamaan oikeudenkäyntikulut.
               
            
         (1)  EUVL C 93, 11.3.2019.